Diari Oficial de la Generalitat Valenciana


Sumari del DOGV 8730, del 31-01-2020 (2020/581)

RESOLUCIÓ de 19 de gener de 2020, de la Presidència de la Generalitat, per la qual es resol la convocatòria 69/2019, de 6 de novembre.
--------------------------------------------------------------------------------------------------------------------------------------

### Dades del document

Número de DOGV
:   8730

Data del DOGV
:   31-01-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/581


Data del document
:   19-01-2020

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 19 de gener de 2020, de la Presidència de la Generalitat, per la qual es resol la convocatòria 69/2019, de 6 de novembre. [2020/581]  
Vist l'informe preceptiu i vinculant emés per la Direcció General de Funció Pública sobre el compliment dels requisits de participació de les persones interessades, per a la provisió pel procediment de lliure designació del lloc de treball 27096, de naturalesa funcionarial, convocatòria número 69/2019, de 6 de novembre (DOGV núm. 8677, de 14 de novembre de 2019).  
Considerant que per al lloc 27517, cap del Servei d'Estudis i Prospectiva, s'han presentat tres candidats/tes que compleixen els requisits exigits, i tenint en compte els mèrits al·legats i acreditats i les especificitats i característiques de les funcions que té assignades el lloc, es considera que el perfil dels candidats no és idoni per a la provisió del lloc.  
  
De conformitat amb el que disposen la base quarta de la resolució de la convocatòria esmentada; l'article 102.3 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, i l'article 62 del Decret 3/2017, de 13 de Gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; en virtut del que disposa l'apartat seté de la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV núm. 8596, de 22 de juliol de 2019), resolc:  
  
Primer  
Declarar deserta la convocatòria de provisió del lloc número 27259, cap del Servei d'Estudis i Prospectiva, grup A1, complement de destinació nivell 28, complement específic E030.  
De conformitat amb el que es disposa en l'article 75.5 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la persona que ocupara un lloc de treball en adscripció provisional la provisió de la qual siga la lliure designació no podrà continuar exercint-lo si, havent participat en la corresponent convocatòria per a la provisió definitiva, aquesta es declara deserta. En conseqüència, és procedent el cessament de l'actual ocupant, que es produirà amb efectes de 31 de gener de 2020.  
  
Contra la present resolució que posa fi a la via administrativa es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació, tot això de conformitat amb el que estableixen els articles 123 i 124, en relació amb la disposició transitòria tercera, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 19 de gener de 2020.- El sotssecretari: Emili Josep Sampio Morales (R 19/07/2019, del president de la Generalitat; DOGV 8596, 22/07/2019).